Meci dificil pentru Dinamo, în Liga Campionilor! Cum s-au descurcat „câinii”
Campioana Dinamo București a fost învinsă joi, pe teren propriu, în grupa A din Liga Campionilor, de formația Veszprem HC, scor 33-26 (18-13), în etapa a XI-a. Echipa ungară este antrenată chiar de fostul tehnician al lui Dinamo Xavi Pascual. În memoria pivotului Marian Cozma a fost ținut un moment de reculegere în minutul 8, chiar numărul purtat de jucătorul român, care a evoluat la ambele cluburi.